Ego Robertus, Dei gratia Cabilonensis episcopus, notum facio omnibus tam futuris quam presentibus, quod Bernardus de Juleio dedit Deo et sancte Marie et monachis de Firmitate quoddam pratum apud Tuire, matre sua que sorore laudantibus, fratribus quoque Guidone et Joceranno, et Jocerannus pro laudatione habuit a fratribus de Firmitate X solidos. Hujus rei testes est Roclinus de Gibriaco clericus, Bernardus Largus clericus Cabilonensis, Bertrannus de Juleio miles, Guillelmus cellerarius Firmitatis, frater Hugo magister grangie de Nuuleio, frater Johannes mercator conversus. Factum est hoc anno Incarnationis dominice Mo Co LXXXoVIIo.